Document ID: 32004D0060

Απόφαση της Επιτροπής
της 23ης Δεκεμβρίου 2003
για τη συνέχιση το 2004 των κοινοτικών συγκριτικών εξετάσεων και δοκιμών που άρχισαν το 2003 στο πολλαπλασιαστικό υλικό των καλλωπιστικών φυτών Chamaecyparis, Ligustrum vulgare, Euphorbia fulgens και βολβοί ανθέων (Narcissus) βάσει της οδηγίας 98/56/EΚ του Συμβουλίου
(2004/60/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 98/56/EΚ του Συμβουλίου, της 20ής Ιουλίου 1998, σχετικά με την εμπορία του πολλαπλασιαστικού υλικού των καλλωπιστικών φυτών(1),
την απόφαση 2002/744/ΕΚ της Επιτροπής, της 5ης Σεπτεμβρίου 2002, περί καθορισμού των ρυθμίσεων για τις κοινοτικές συγκριτικές εξετάσεις και δοκιμές στο πολλαπλασιαστικό υλικό των καλλωπιστικών φυτών βάσει της οδηγίας 98/56/EΚ του Συμβουλίου(2), και ιδίως το άρθρο 3,
Εκτιμώντας τα ακόλουθα:
(1) Η απόφαση 2002/744/EΚ προβλέπει τις ρυθμίσεις για τις συγκριτικές εξετάσεις και δοκιμές που πρέπει να γίνουν βάσει της οδηγίας 98/56/EΚ όσον αφορά τα καλλωπιστικά φυτά Chamaecyparis, Ligustrum vulgare, Euphorbia fulgens και βολβοί ανθέων (Narcissus) από το 2003 μέχρι το 2005.
(2) Οι εξετάσεις και δοκιμές που έγιναν κατά το 2003 θα πρέπει να συνεχιστούν και το 2004,
ΑΠΟΦΑΣΙΖΕΙ:
Άρθρο μόνο
Οι κοινοτικές συγκριτικές εξετάσεις και δοκιμές οι οποίες ξεκίνησαν το 2003 στο πολλαπλασιαστικό υλικό των καλλωπιστικών φυτών Chamaecyparis, Ligustrum vulgare, Euphorbia fulgens και βολβοί ανθέων (Narcissus) θα συνεχιστούν και κατά το 2004 σύμφωνα με την απόφαση 2002/744/EΚ.
Βρυξέλλες, 23 Δεκεμβρίου 2003.

Labels: 7
6